เพิ่งมีโอกาสไปทานที่ร้านนี้ หลังจากติดตามผ่านสื่อออนไลน์มานาน บอกที่มาก่อนละกันค่ะว่า ร้านนี้มีแกนนำที่ทำคือคุณจ๋า ยศสินี และครอบครัว หุ้นส่วนกับดาราชายมากมาย .. เป็นที่ขึ้นชื่อว่าคุณจ๋าทำอาหารเก่งและอร่อย เลยต้องขอมาลองซักครั้ง
มาถึงร้านในช่วงเที่ยงนิดๆ ของวันหยุด เมนูที่ต้องทำด้วยซี่โครงหมูตุ๋นหมดซะแล้ว พนักงานบอกว่าหมูตุ๋นใช้เวลาตุ๋น 3 ชม. และนี่ลอตใหม่จะขึ้นในอีกครึ่ง ชม. เรากลัวไม่เข้าเนื้อ เลยไม่ได้สั่ง ที่สั่งวันนี้จะขอรีวิวทีละอย่างนะคะ
1. Duck with chilli basil หรือข้าวกระเพราเป็ดนั่นเอง ที่ร้านเค้าเอาข้าวไปผัดกระเพราก่อน แล้ว ค่อยนำเป็ดรมควันไปผัดกระเพรา วางแยกกัน เสิร์ฟพร้อมไข่ต้มที่นำไปทอดให้ไข่ขาวมีความกรอบนิดๆ แต่ไข่แดงด้านในมีความเป็นยางมะตูมอยู่นิดๆ ตอนทานบีบมะนาวนิดๆลงบนเป็ด ทานคู่กับข้าว รสชาตินัวดีค่ะ
2. Spicy spaghetti crab สปาเกตตีผัดเนื้อปูและกุ้ง เราไม่แน่ใจในเครื่องปรุงที่ผัดในสปาเกตตี มีกลิ่นเครื่องเทศนิดๆ เผ็ดพริกไทยหน่อยๆ ผัดมาแห้งดี เส้นมีความสุกกำลังดี กินเพลินๆหมดจานค่ะ
3. Grilled salmon แซลมอนชิ้นหนาหนังกรอบ เสิร์ฟพร้อมไข่ปลา ผักโขม และคีนัว กลิ่นเลมอนที่บีบลงบนตัวปลาร้อนๆ ทำให้จานนี้มีความหอมสดชื่น อร่อยมากค่ะ .. แต่ถ้าคนไม่ชอบคีนัว จานนี้ก็อาจจะดรอปไปหน่อยค่ะ
4. Iced Latte LK เราเลือกเมล็ดกาแฟไทยที่ร้านนี้เค้าจะคัดเฉพาะกาแฟที่ชนะการประกวดมาค่ะ เมล็ดกาแฟคั่ว จะนำมาบดเพื่อชงแก้วต่อแก้ว นมที่ใช้เป็นนมดาลุ่ม ทำให้กาแฟแก้วนี้หอม มัน และละมุนอย่างไม่มีที่ติค่ะ
5. Iced Matcha ชาเขียวนำเข้าจากญี่ปุ่น ชงอย่างเข้มข้น ใส่นมอย่างดี เสิร์ฟพร้อมคิทแคทชาเขียวและวิปครีม แก้วนี้เหมือนไปกินที่ร้านดีๆที่ญี่ปุ่นเลยค่ะ
6. Brownie อีกหนึ่งซิกเนเจอร์ของที่ร้านที่คุณจ๋าจะเป็นคนลงมืออบเองทุกชิ้น ไม่ได้มีทุกวัน และหมดเร็วมาก บราวนี่เข้มข้น เนื้อแน่น ทานที่ร้านเสิร์ฟพร้อมวิปครีมและไอซ์ซิ่งบางๆ แต่ถ้าใครไม่ชอบบราวนี่เนื้อหนักๆ ก็อาจไม่ค่อยถูกใจนักกับชิ้นนี้ค่ะ

จริงๆ ร้านนี้มีเมนูอาหารไม่มาก (น่าจะไม่ถึง 10 อย่าง) เค้าจะเน้นเป็นร้าน cafe มากกว่า แต่ถึงอย่างนั้น อาหารก็มีรสชาติที่ดีไม่แพ้เครื่องดื่มค่ะ 
ราคาอาหารอาจจะสูงบ้างบางจาน แต่เทียบกับคุณภาพและรสชาติ เราว่าร้านนี้รับได้ค่ะ 